ועדת הכלכלה, כנסת 16, פרוטוקול מספר 578, 2005-12-21 10:00

אמנון כהן: בוקר טוב, אני פותח את דיון ועדת הכלכלה על נושא תקנות הטיס (הפעלת כלי טיס וכללי טיסה)(תיקון), בתשס"ה-2004.

אמנון כהן: מי מציג את התקנות?

אמנון כהן: בבקשה.

יואב ליבנה: הדיון הזה הוא בהמשך לדיון שהתקיים לפני שנה, שבו הספקנו לסרוק ולאשר 50% מהתקנות.

יואב ליבנה: אתקדם הלאה עם תקנות שלא אושרו, ונתחיל עם דברי ההסבר של התקנות שלא אושרו.

אבשלום וילן: שאלה לסדר.

אבשלום וילן: פנו אליי כל מיני ארגונים שעוסקים בטיס, ושאלו למה הם לא קיבלו את התקנות בזמן כדי להתכונן לדיון.

אבשלום וילן: ההתראה הייתה מאוד קצרה.

אבשלום וילן: דנו לפני שנה ארוכות, ומסתבר לי שזה הלך באיזה נוהל מהיר, האמנם?

לאה ורון: התקנות היו על שולחן הוועדה ב-27 בדצמבר 2004, ואלה אותן תקנות.

אבשלום וילן: לא שונה דבר?

אבשלום וילן: אבל שלחנו אותם לעשות שיעורי בית?

לאה ורון: לגבי תקנות אחרות.

לאה ורון: העירו הערות לנוסח.

יואב ליבנה: כמו שנאמר, התקנות האלה הוצגו לפני שנה, היו מספר סוגיות ללבן וזה הופץ לכל ציבור המשתמשים.

יואב ליבנה: מי שהיו לו הערות זומן למינהל התעופה והנושא נדון עם כולם.

יואב ליבנה: חלק מהדברים היו מקובלים עלינו ושונו, וחלק לא שונו.

יואב ליבנה: עכשיו אנחנו מבקשים להמשיך מעבר למה שהיה.

אמנון כהן: ניכנס לקריאת התקנות ואם יש הערות למישהו, יעיר.

לאה ורון: בדיון הקודם מר זוהר ביקש למשוך את תקנה 6.

לאה ורון: האם מושכים אותה?

יואב ליבנה: היא נמשכה.

יואב ליבנה: אנחנו מתחילים מסעיף 9 החדש, שמדבר על תקנת הפעלה 286.

אתי בנדלר: אני מציעה שתציג קודם את תקנה 1 ותגיד שההגדרה שם מתייחסת למונח שמופיע בתקנה 9.

אתי בנדלר: לעשות את זה בצורה שיטתית.

יואב ליבנה: תקנה 1 אושרה על ידי ועדת הכלכלה בדיון הקודם.

יואב ליבנה: הגענו לתקנה 9, מדובר על החלפת תקנה 286, מערכת אזהרה ומודעות לפני השטח.

יואב ליבנה: "(א) לא יפעיל אדם אווירון המונע במנוע טורבינה שתצורת מושבי הנוסעים המורשית שלו, למעט מושבי הטייסים, היא של יותר מתשעה מושבים, אלא אם כן האווירון מצויד במערכת אזהרה ומודעות לפני השטח an approved terrain awareness and warning system)(להלן - מערכת (TAWS העונה לדרישות ציוד מסוג C151-TSO class A in; מכשור האווירון חייב לכלול גם תצוגה חזותית מונעת של מצב פני השטח; (ב) לא יפעיל אדם אווירון המונע במנוע טורבינה שתצורת מושבי הנוסעים המורשית שלו, למעט מושבי הטייסים, היא של שישה עד תשעה מושבים, אלא אם כן האווירון מצויד במערכת TAWS העונה, לכל הפחות, לדרישות ציוד מסוג 151C – (TSO) class B in.

יואב ליבנה: (ג) ספר עזר לטיסה של אווירון יכלול, בכל הנוגע למערכת ה- TAWS, נהלים מתאימים לגבי - (1) השימוש במערכת; (2) פעולות אנשי צוות האוויר הנדרשות עם קבלת אזהרות קוליות או חזותיות ממערכת ה- TAWS.

יואב ליבנה: (ד) תקנות משנה (א) ו-(ב) לא יחולו על טיסה להצנחת צנחנים במרחק שאינו עולה על 30 ק"מ משדה התעופה או מהמנחת שממנו החלה הטיסה".

אמנון כהן: יש הערות לסעיף 9 על כל תתי-הסעיפים שלו?

עמרי טלמון: האם מר ליבנה יכול לפרט מה הרציו מאחורי התקנה הזאת?

עמרי טלמון: למה בכלל צריך אותה?

יואב ליבנה: התקנה הזאת נולדה לאחר ריבוי התאונות שקרו, לא רק בישראל אלא בכל מקום בכדור הארץ.

יואב ליבנה: ארגון התעופה הבין-לאומי, בין שאר הפעולות שהוא נקט, המליץ גם להחליף את המכשור הזה.

יואב ליבנה: בעלי המקצוע פה יודעים ש-ground proximity warning system הוא מכשיר שאוהב להסתכל למטה ולהזהיר מפני קרבה לקרקע.

יואב ליבנה: החליטו שההסתכלות למטה לא טובה, ועדיף להסתכל קצת קדימה.

עמרי טלמון: כמה תאונות בישראל ב-20 או 30 השנים האחרונות היו נמנעות אם הציוד הזה היה מותקן באווירונים בארץ?

אודי זוהר: היה דיאלוג מאוד ארוך עם מר עמרי טלמון.

אודי זוהר: מדובר בתקנות פרק 12, שזה טיסות מסחריות.

אודי זוהר: אנחנו מיישרים קו עם העולם, וכך נכון שיהיה.

אודי זוהר: הדיאלוג הזה כבר היה יותר מפעם אחת גם עם מר ליבנה וגם אתי, אני מציע שהוא יגיד מה שיש לו להגיד.

אמנון כהן: כן, מר טלמון, יש לך הערות לסעיף?

עמרי טלמון: לגבי סעיף 286 לא טרחו להסביר לחברי הוועדה על איזו הוצאה כספית מדובר פה.

עמרי טלמון: מדובר בכמה עשרות אלפי דולרים, עד מעל 100,000 דולר למטוס.

עמרי טלמון: שנית, לא טרחו להסביר לוועדה שבארץ לא ארע ב-20 או 30 שנים האחרונות שום אירוע שהמערכת הזאת הייתה מונעת.

עמרי טלמון: אומר מר זוהר שיש סטנדרט בין-לאומי, נניח שכן.

עמרי טלמון: יש תקנה סטנדרטית שהוציא הארגון הבין-לאומי, ואין לה שום דמיון לתקנה שכתובה פה.

עמרי טלמון: לארגון הבין-לאומי יש גם המלצות שלא מחייבות, יש בית הילל שזה הסטנדרט ויש בית שמאי שזה המלצה שאיננה מחייבת.

עמרי טלמון: אני יכול כבר לומר שאם הייתה מוגשת תקנה ברוח הסטנדרט של הארגון הבין-לאומי לא היינו מתנגדים, אבל אין דמיון בין התקנה המוצגת פה ובין התקנה הבין-לאומית.

עמרי טלמון: מה שכתוב פה מתבסס על תקנה אמריקנית בנסיבות אחרות לגמרי, תוך החמרה רצינית מאוד לגבי חלק מהספורט התעופתי, זאת אומרת ההצנחה, ואנחנו מתנגדים לה בכל תוקף.

עמרי טלמון: זאת הוצאה כספית לא מוצדקת.

עמרי טלמון: התקנה צריכה לחול על רק מטוסים שטסים לחו"ל, וצריכה להיות ארגון נאמן, מדויק, של התקנה הבין-לאומית.

אבשלום וילן: תשחרר את ההצנחה מהנושא הזה.

עמרי טלמון: הוא לא משחרר את ההצנחה מהנושא הזה.

עמרי טלמון: הנוסח לא ברור, ו-30 קילומטרים עושים את זה כך שאי אפשר לקחת במטוס לתחזוקה.

עמרי טלמון: דרך אגב, שחרור מהצנחה זה בעקבות התערבות שלנו.

אמנון כהן: אם מדובר על בטיחות זה טוב, אבל השאלה היא למה לא אמצתם את התקן הבינלאומי.

אמנון כהן: יכול להיות, שכמו שאמר מר טלמון, החמרתם מידי ויש פה בטיחות יתר.

אליעזר כהן: הם אימצו את התקן הבין-לאומי.

אליעזר כהן: יש דברים מיותרים.

אמנון כהן: אבל הוא טוען שהחמירו.

אמנון כהן: אליעזר כהן: הבעיה היא שיש בתקן הבין-לאומי דברים מיותרים, אדבר על זה אחר כך.

יצחק רז: אתייחס לשני סעיפים.

יצחק רז: בעיקרון אני תמיד תומך בבטיחות, אבל אני מסכים שבמידה מסוימת יש פה החמרה.

יצחק רז: אני מתייחס למטוסים של תשעה מושבים, שבמדינת ישראל לא הייתה לנו אף תאונה, למעט תאונה אחת של חיל האוויר של פגיעה בקרקע, שהמערכת הזאת הייתה חוסכת.

יצחק רז: זה, בין השאר, בגלל מזג האוויר שהוא טוב במדינת ישראל, והמדינה קטנה ומוכרת.

יצחק רז: יכול להיות שבאמת ההצעה לחייב רק את אלה שנוסעים לחוץ לארץ למקומות לא ידועים, עם מזג אוויר לא טוב, זה יהיה פתרון טוב ולא אלה שעושים טיסות פנימיות בארץ.

אמנון כהן: אתם יכולים לחיות עם ביטול סעיף (ב)?

יואב ליבנה: לא.

יצחק רז: אני לא מציע ביטול, אני מציע החרגה.

אמנון כהן: או שיש או שאין.

אמנון כהן: אין החרגות.

יצחק רז: לגבי הצנחנים, הרעיון הוא שהמטוס לוקח תשעה עד 20 צנחנים, ואין לו שם טיסות העברה שהוא יכול לפגוע בקרקע.

יצחק רז: כשלא שמים את המערכת הזאת מבינים שבמשימות הצנחה ההגבלה של 30 קילומטרים בעייתית, כי שהוא הולך לאחזקה - אם הוא טס מעל כך וכך מיילים – פתאום הוא צריך את המערכת הזאת.

יצחק רז: אני חושב שמטוס צנחנים, כל עוד הוא עושה משימות צנחנים או העברה, לא צריך את המערכת הזאת בכלל, או שיסירו או שאפשר לשחרר אותו כשהוא הולך להעברות באישור.

אודי זוהר: נכון, אז עושים את זה.

אמנון כהן: אפשר רק לעשות שתהיה החרגה רק לטיסות לחוץ לארץ?

אודי זוהר: אני חושב שלא, כי אחת הבעיות המרכזיות היא שזאת התצורה של האווירון, אם הוא נוסע לחוץ לארץ או לא, זאת בעיה של הטייס אם הוא משתמש בזה או לא.

אודי זוהר: אין לנו שום יכולת להגיד שהמטוסים האלה יטוסו רק בארץ.

אודי זוהר: עם יש לבנאדם רשיון, בטח ובטח לאלה עם מנועי הסילון, מטוסי מנהלים, את מרבית הטיסות שלהם הם עושים לחוץ לארץ.

אודי זוהר: אז יהיה בתקנה שהם יכולים שלא יהיה להם מתקן לאווירון, ועכשיו אנחנו רודפים אחרי הזנב של עצמנו כדי לראות אם באמת האווירון נסע לחוץ לארץ.

אודי זוהר: זה לא סביר.

אודי זוהר: זה בדיוק כמו להילחם את מלחמות העבר.

אודי זוהר: התעופה הולכת קדימה, היא צריכה להסיק מסקנות מהעבר ולהסתכל על העתיד.

אודי זוהר: נכון, לא הייתה תאונה, כולנו שמחים, אבל אנחנו רוצים למנוע את התאונה הבאה, לא זאת שלא הייתה.

אודי זוהר: לגבי ההצנחה, גם בתקנות האמריקניות יש החרגה לטיסות צנחנים.

אודי זוהר: השינוי היחיד שעשינו הוא שצמצמנו את הטווח.

אודי זוהר: מטוס הצנחנים בייעודו ממריא, מצניח ונוחת באותו מקום שממנו המריא.

אודי זוהר: אמרנו שפותחים טיפה את הרדיוס.

אודי זוהר: מטוס שירצה לנסוע לתחזוקה – וזה לא קורה כל יום ולא כל שבוע - יגיד שהוא טס לתחזוקה, הוא יקבל על זה אישור ולטוס.

אליעזר כהן: באיזו תקנה פותח את הרדיוס?

יואב ליבנה: בתקנה (ד).

אתי בנדלר: אבל אתה לא יכול לתת החרגה מכוח סעיף קטן (ד).

אתי בנדלר: תקנת משנה (ד) מדברת על נסיבה מאוד ברורה.

אודי זוהר: נכון, כאשר המטוס יגיד לי שהוא רוצה להמריא לתחזוקה ואין לו את המערכת הזאת, והוא מבקש החרגה לטיסה ספציפית, אני מוסמך לתת לו את ההחרגה לטיסה הספציפית.

אתי בנדלר: מכוח מה אתה מוסמך?

אתי בנדלר: התקנות לא מאפשרות לתת את ההחרגה.

אתי בנדלר: ההחרגה היחידה באה לידי ביטוי בתקנת משנה (ד).

אתי בנדלר: צריך להכניס את זה.

אמנון כהן: אני מבקש התייחסות לגבי נושא עלות המכשור, נאמר שזה עולה 100,000 דולר.

יואב ליבנה: רוב המטוסים שעליהם מדובר הם מטוסי מנהלים עם שישה עד תשעה מושבים.

יואב ליבנה: מטוס כזה עולה, לפי עניות דעתי, בין 20 ל-30 מיליון דולר, ויש כאלה שעולים יותר.

יואב ליבנה: המערכת הזאת לא מתקרבת בסדר גודל לעניין הזה, ועל נושא הבטיחות אני חושב שאין מקום להתפשר.

יואב ליבנה: זה סטנדרט בין-לאומי, ואם אני לא אבדוק אותו יבדקו אותו בחוץ לארץ.

אמנון כהן: יש היום מטוסים שאין להם את המכשור הזה?

יואב ליבנה: כל המטוסים החדשים שמגיעים ארצה מצוידים בזה.

אמנון כהן: בתוך כמה מטוסים זה כבר מורכב, לפי מה שאתם יודעים?

יואב ליבנה: כאן מדובר על פרק 12, זה לא החברות הגדולות, הן מצוידות כדת וכדין.

יואב ליבנה: מדובר רק הבינוניים.

יואב ליבנה: לא מדובר על טיסה פרטית, רק מסחרית.

אמנון כהן: תוך כמה זמן הם צריכים להצטייד בזה?

אמנון כהן: מיד עם תחילת התקנות או שיש הוראות מעבר?

יואב ליבנה: הם יודעים מזה כבר שנתיים, צריך להצטייד תוך 30 יום.

יואב ליבנה: אם אתה רוצה עוד 30 יום – אין בעיה.

עמרי טלמון: אני מוכן להסכים שכל מטוס שעלותו 20 דולר ומעלה יחויב בהתקנת המערכת.

עמרי טלמון: מר ליבנה רואה מהרהורי ליבו.

עמרי טלמון: דבר שני, תחולה של 30 זאת בדיחה.

עמרי טלמון: הם מניחים שהוועדה היא חותמת גומי, הם אמרו שתהיה תקנה – סימן שהיא ישנה.

עמרי טלמון: לכן, אדוני וכל חברי הוועדה האחרים הם חותמת גומי.

עמרי טלמון: מרגע שיחתמו, אם יחתמו, 30 יום להתקנת מערכת כזאת לא מספיקים.

אמנון כהן: על זה דיברנו כבר, כי אני לא חותמת גומי, אדוני היקר.

עמרי טלמון: אני בטוח שזה כך.

עמרי טלמון: התאריך הבין-לאומי הוא 2007, והתקנה הבין-לאומית ניתנה כבר לפני שלוש שנים.

עמרי טלמון: זאת אומרת, נתנו זמן של חמש שנים.

אתי בנדלר: אני רוצה להבין.

אתי בנדלר: תקנות משנה (א) ו-(ב) לא יחולו על טיסה להנצחת צנחנים במרחק שאינו עולה על 30 קילומטר משדה התעופה או מהמנחת שממנו החלה הטיסה או על טיסות העברה לתחזוקה בארץ, שאישר המנהל מראש.

אתי בנדלר: אדוני היושב ראש, עכשיו צריכים לקבוע תאריך תחילה של התקנה הזאת.

אמנון כהן: נרשום בסוף לגבי כל התקנות יחד.

אתי בנדלר: ייתכן שיש תקנות שיש מקום שתחילתן תהיה 30 ימים מיום הפרסום.

אמנון כהן: זה צריך להיות יותר מ-30 יום.

אמנון כהן: כמה – נחליט.

אליעזר כהן: אני רוצה לחזור על דברי חבר הכנסת וילן.

אליעזר כהן: אני לא קיבלתי מספיק זמן כדי להתכונן על הנושא.

אליעזר כהן: עם זה, אני מסכים עם ההערה שלך שטוב שיש תקנות.

אליעזר כהן: בסך הכל יש לי כמה הערות לסעיפים הבאים.

אמנון כהן: לסעיף 9 יש לך הערה?

אמנון כהן: אז את סעיף 9 אישרנו עם התוספת של סעיף (ד).

יואב ליבנה: סעיף 10 מיוחד לפרק 12, פרק של הפעלות מסחריות.

יואב ליבנה: "דיווח על תקלות מבצעיות.

יואב ליבנה: (א) מפעיל ידווח למנהל בכתב על כל כשל, תקלה או פגם בכלי טיס כמפורט להלן: (1) התלקחות אש;(2) התראת שווא לגבי אש או עשן; (3) תקלה במערכת הפליטה של המנוע שבעטיה נגרם נזק למנוע, לחלק סמוך של מבנה כלי הטיס, לציוד או לרכיבים; (4) תקלה ברכיב של כלי הטיס שגרמה להצטברות או לזרימה של עשן, גז או אדים רעילים או מזיקים; (5) כיבוי מנוע או הפסקת הבעירה (flameout) בטיסה או בהפעלה על הקרקע; (6) תקלה במערכת הנצת (feathering) הפרופלר או ביכולתה של המערכת לבקר את מנגנון מהירות היתר overspeed); תקלה במערכת הדלק או במערכת הרקת הדלק המהירה המשפיעה על סדירות זרימת הדלק או גורמת לנזילה מסוכנת; (8) תקלה בהורדת כן הנסע או בהרמתו או בפתיחה או בסגירה של דלתות כן הנסע בטיסה; (9) תקלה במערכת הבלמים שגרמה לאובדן כושר הבלימה כאשר כלי הטיס נמצא בתנועה על הקרקע; (10) תקלה ברכיב או במערכת כלי הטיס אשר גרמה להפסקת המראה לאחר תחילת ריצת ההמראה או שהצריכה נקיטת אמצעי חירום כמפורט בספר העזר לטיסה (Aircraft Flight Manual) או בספר הטייס (s’pilot Operating Handbook); (11) מערכת פינוי חירום, לרבות כל פריט שבה, לרבות דלתות יציאה, מערכת תאורה לפינוי חירום או ציוד פינוי חירום שנמצאה פגומה או שכשלה בביצוע הפעולה המיועדת לה, במצב חירום או במהלך אימונים, ניסויים, פעולת אחזקה, הדגמה או הפעלה בשוגג; (12) תקלה במערכת ה-Autothrottle autoflight or flight control, או ברכיבים של מערכות אלה.

יואב ליבנה: לעניין פסקאות (5) ו-(8), ב"טיסה" – משך הזמן מרגע ניתוק כלי הטיס מהקרקע בהמראה עד נגיעתו בה בנחיתה.

יואב ליבנה: (ב) בנוסף לדיווח הנדרש בתקנת משנה (א), ידווח מחזיק רמ"א החייב בדיווח, על כל כשל, פעולה לקויה, או תקלה בכלי הטיס, במערכת, באבזר או במנוע של כלי הטיס אשר אירעו או התגלו בכל עת, אם אלה סיכנו או עלולים היו לסכן את הפעלתו הבטוחה של כלי הטיס.

יואב ליבנה: (ג) מפעיל החייב בדיווח ישלח אותו, לכל המאוחר, למחרת האירוע או גילויו, אולם אם יום המחרת הוא יום שבת או יום חג, ישלח אותו ביום שלאחר השבת או החג, לפי העניין.

יואב ליבנה: (ד) מפעיל ידווח למנהל בטופס או באופן אחר,שיורה עליו המנהל, ויכלול בדיווח את כל הפרטים שלהלן: (1) שם יצרן כלי הטיס, המנוע או הפרופלר, סוגו ומספרו הסידורי; (2) סימן הרישום של כלי הטיס; (3) זיהוי המפעיל; (4) התאריך שבו ארעו או התגלו בו הכשל, הפעולה הלקויה או התקלה; (5) שלב הטיסה או פעולת הקרקע שבמהלכו התגלו הכשל, הפעולה הלקויה או התקלה; (6) אופי הכשל, התקלה או הפגם; (7) קוד המערכת או קוד הפריט שכשלו; (8) סך כל מחזורי הפעולה - אם קיימים - וסך כל שעות הפעולה של כלי הטיס, מנוע הפרופלר או האבזר;(9) שם הפריט, שם היצרן, מספר היצרן, מספר סידורי ומיקומו של הפריט שכשל, שפעל לא כהלכה או שנמצא פגום; (10) אמצעי זהירות או פעולות חירום שננקטו; (11) כל מידע נוסף הנדרש לצורך ניתוח סיבת הכשל, התקלה או הפגם, כולל ציון הפריט הראשי או מידע הנוגע לזיהויו במערכת שכשלה והזמן שחלף מאז שבוצעו בו לאחרונה פעולות אחזקה, שיפוץ,תיקון או ביקורת; (ה) המנהל ייתן מספר מעקב לכל דיווח שיוגש לו.

יואב ליבנה: (ו) על אף האמור בתקנה זו, מפעיל המחזיק בתעודת סוג לרבות תעודת סוג-תוספת כמשמעותן בפרקים השני והחמישי, לפי העניין בתקנות התיעוד, או בתעודת יצרן חלקים או באישור פריט אווירונוטי, או המחזיק ברשיון לתעודת סוגLicensee)) חייב לדווח על כשל, תקלה או פגם, גם אם כבר דיווח עליהם על פי הוראות תקנות התיעוד, או על פי הוראות תקנות הטיס (חקירת תאונות ותקריות לכלי טיס), התשמ"ד – 1984.

יואב ליבנה: (ז) דיווח על פי תקנה זו יכול שיוגש גם בידי מכון בדק, אולם המפעיל אחראי לוודא עמידה בהוראות תקנה זו; המפעיל יקבל עותק מכל דיווח שהגיש מכון בדק כאמור.

יואב ליבנה: סעיף 10 מיוחד לפרק 12, פרק של הפעלות מסחריות.

יואב ליבנה: "דיווח על תקלות מבצעיות.

יואב ליבנה: (א) מפעיל ידווח למנהל בכתב על כל כשל, תקלה או פגם בכלי טיס כמפורט להלן: (1) התלקחות אש;(2) התראת שווא לגבי אש או עשן; (3) תקלה במערכת הפליטה של המנוע שבעטיה נגרם נזק למנוע, לחלק סמוך של מבנה כלי הטיס, לציוד או לרכיבים; (4) תקלה ברכיב של כלי הטיס שגרמה להצטברות או לזרימה של עשן, גז או אדים רעילים או מזיקים; (5) כיבוי מנוע או הפסקת הבעירה (flameout) בטיסה או בהפעלה על הקרקע; (6) תקלה במערכת הנצת (feathering) הפרופלר או ביכולתה של המערכת לבקר את מנגנון מהירות היתר overspeed); תקלה במערכת הדלק או במערכת הרקת הדלק המהירה המשפיעה על סדירות זרימת הדלק או גורמת לנזילה מסוכנת; (8) תקלה בהורדת כן הנסע או בהרמתו או בפתיחה או בסגירה של דלתות כן הנסע בטיסה; (9) תקלה במערכת הבלמים שגרמה לאובדן כושר הבלימה כאשר כלי הטיס נמצא בתנועה על הקרקע; (10) תקלה ברכיב או במערכת כלי הטיס אשר גרמה להפסקת המראה לאחר תחילת ריצת ההמראה או שהצריכה נקיטת אמצעי חירום כמפורט בספר העזר לטיסה (Aircraft Flight Manual) או בספר הטייס (s’pilot Operating Handbook); (11) מערכת פינוי חירום, לרבות כל פריט שבה, לרבות דלתות יציאה, מערכת תאורה לפינוי חירום או ציוד פינוי חירום שנמצאה פגומה או שכשלה בביצוע הפעולה המיועדת לה, במצב חירום או במהלך אימונים, ניסויים, פעולת אחזקה, הדגמה או הפעלה בשוגג; (12) תקלה במערכת ה-Autothrottle autoflight or flight control, או ברכיבים של מערכות אלה.

יואב ליבנה: לעניין פסקאות (5) ו-(8), ב"טיסה" – משך הזמן מרגע ניתוק כלי הטיס מהקרקע בהמראה עד נגיעתו בה בנחיתה.

יואב ליבנה: (ב) בנוסף לדיווח הנדרש בתקנת משנה (א), ידווח מחזיק רמ"א החייב בדיווח, על כל כשל, פעולה לקויה, או תקלה בכלי הטיס, במערכת, באבזר או במנוע של כלי הטיס אשר אירעו או התגלו בכל עת, אם אלה סיכנו או עלולים היו לסכן את הפעלתו הבטוחה של כלי הטיס.

יואב ליבנה: (ג) מפעיל החייב בדיווח ישלח אותו, לכל המאוחר, למחרת האירוע או גילויו, אולם אם יום המחרת הוא יום שבת או יום חג, ישלח אותו ביום שלאחר השבת או החג, לפי העניין.

יואב ליבנה: (ד) מפעיל ידווח למנהל בטופס או באופן אחר,שיורה עליו המנהל, ויכלול בדיווח את כל הפרטים שלהלן: (1) שם יצרן כלי הטיס, המנוע או הפרופלר, סוגו ומספרו הסידורי; (2) סימן הרישום של כלי הטיס; (3) זיהוי המפעיל; (4) התאריך שבו ארעו או התגלו בו הכשל, הפעולה הלקויה או התקלה; (5) שלב הטיסה או פעולת הקרקע שבמהלכו התגלו הכשל, הפעולה הלקויה או התקלה; (6) אופי הכשל, התקלה או הפגם; (7) קוד המערכת או קוד הפריט שכשלו; (8) סך כל מחזורי הפעולה - אם קיימים - וסך כל שעות הפעולה של כלי הטיס, מנוע הפרופלר או האבזר;(9) שם הפריט, שם היצרן, מספר היצרן, מספר סידורי ומיקומו של הפריט שכשל, שפעל לא כהלכה או שנמצא פגום; (10) אמצעי זהירות או פעולות חירום שננקטו; (11) כל מידע נוסף הנדרש לצורך ניתוח סיבת הכשל, התקלה או הפגם, כולל ציון הפריט הראשי או מידע הנוגע לזיהויו במערכת שכשלה והזמן שחלף מאז שבוצעו בו לאחרונה פעולות אחזקה, שיפוץ,תיקון או ביקורת; (ה) המנהל ייתן מספר מעקב לכל דיווח שיוגש לו.

יואב ליבנה: (ו) על אף האמור בתקנה זו, מפעיל המחזיק בתעודת סוג לרבות תעודת סוג-תוספת כמשמעותן בפרקים השני והחמישי, לפי העניין בתקנות התיעוד, או בתעודת יצרן חלקים או באישור פריט אווירונוטי, או המחזיק ברשיון לתעודת סוגLicensee)) חייב לדווח על כשל, תקלה או פגם, גם אם כבר דיווח עליהם על פי הוראות תקנות התיעוד, או על פי הוראות תקנות הטיס (חקירת תאונות ותקריות לכלי טיס), התשמ"ד – 1984.

יואב ליבנה: (ז) דיווח על פי תקנה זו יכול שיוגש גם בידי מכון בדק, אולם המפעיל אחראי לוודא עמידה בהוראות תקנה זו; המפעיל יקבל עותק מכל דיווח שהגיש מכון בדק כאמור.

יואב ליבנה: (ט) קיבל המפעיל פרטים נוספים להשלמת דיווח על פי תקנה זו, יגישם בהקדם, כתוספת לדיווח המקורי שהוגש, ויציין את מספר המעקב שניתן לפי תקנת משנה (ה).

יואב ליבנה: " מספר מילות הסבר לתקנה.

יואב ליבנה: התקנה הזאת היא תקנה שקיימת היום.

יואב ליבנה: היא עודכנה בעקבות עדכון גדול שנעשה בתקנות ה-FAR האמריקניות, יש מכשור שמתעדכן.

יואב ליבנה: עכשיו יש לנו במינהל התעופה מערכות ממוחשבות לקלוט את כל התקנות, הכישלונות.

יואב ליבנה: זאת מערכת שעובדת יצרן מול מינהלי תעופה, מול חברות תעופה.

יואב ליבנה: המערכת עובדת כבר ומשמשת היום.

יואב ליבנה: זה לא משהו חדש.

אמנון כהן: יש הערות?

אמנון כהן: בבקשה, חבר-הכנסת כהן.

אליעזר כהן: אני פונה לאנשי המינהל.

אליעזר כהן: אני לא בטוח שאתם לא יורים לעצמכם ברגל.

אליעזר כהן: אתם נכנסים לכל כך הרבה סעיפים, אתם צריכים בכל כך הרבה דיווחים – אני חושב שזה מטען יתר של אינפורמציה שלא תוכלו לעמוד בו.

יואב ליבנה: זה כבר קיים היום.

אליעזר כהן: לגבי תת-סעיף 12, אני יודע שזה ב-FAR.

אליעזר כהן: ה-autothrottle היא מערכת שליטה על כוח המנועים, אני מציע לכם ומבקש - לטובת אל-אל – להוציא את ה- autothrottle.

אליעזר כהן: בטיסות של אל-על יש כל הזמן יש משחקים ותיקונים עם ה- autothrottle.

אליעזר כהן: אל-על תצטרך להעמיד פקיד מיוחד לדווח על הדברים האלה.

אליעזר כהן: Autoflight ו-flight control להשאיר, אבל autothrottle להוריד – אני מבקש.

דוד טל: מבקשים כאן דיווח מהמנהל בכתב על כל מיני כשלים.

דוד טל: האם קיים כאן גם דיווח שחייבים לתת גם על כמעט תאונה?

אודי זוהר: כן, אבל זה לא קשור לתקנות האלה.

אהוד שבתאי: אנחנו מבקשים שסעיף (12) כולו יימחק.

אהוד שבתאי: אלה מערכות שאין חובה על פי חוק להתקין אותן במטוס, וכשיש כשל במערכות האלה יש להן גיבוי ואין שום צורך לדווח על קיום של תקלה.

אהוד שבתאי: יש כאן קברניט של ארקיע, שישמח להרחיב בנושא.

אמנון כהן: זאת בטיחות, שמים את זה כעוד בקרה.

אמנון כהן: בבקשה, אדוני.

ניר דגן: קודם כל, אני רוצה להגיד שיש עוד מטוסים בארץ עם autothrottle.

ניר דגן: לעניין התוכן, גם את סעיף (6) אנחנו מבקשים למחוק.

ניר דגן: יש במטוסים מערכות, יש שלושה טייסים אוטומטיים וכשאחד מקולקל ממשיכים לטוס עם השניים האחרים.

אמנון כהן: אם הסעיפים האלה יישארו על כנם, מה יהיה?

ניר דגן: זה יגרום לעומס דיווחים לשני הצדדים.

אמנון כהן: היום זה קיים?

קריאות: כן.

דוד טל: רציתי לשאול אם זה יתרום לביטחון יתר.

ניר דגן: לא, אין שום קשר לביטחון.

אליעזר כהן: זה יגרום לדיווחי יתר.

דוד טל: אם זה לא חשוב, למה צריך שלוש מערכות כאלה?

דוד טל: כנראה שזה בכל זאת חשוב.

ניר דגן: זה לא לבטיחות, זאת מערכת שמשרתת את המטוס.

ניר דגן: אבל אם אחד מהם לא קיים אין בעיה להמשיך לטוס.

נתנאל נוב: אני מייצג 150 בעלי מטוסים זעירים.

נתנאל נוב: סדר גודל של עלות מטוס כזה היא 30,000 ומטה.

נתנאל נוב: אני רוצה שיהיה ברור שהדבר הזה לא חל על מטוסי תעופת הפנאי.

יואב ליבנה: זה ברור לחלוטין, אמרתי בהתחלה.

עמרי טלמון: צריך לדווח למחרת אבל אם זה שבת או חג, למחרת השבת או החג.

עמרי טלמון: ממה נפשך?

עמרי טלמון: אם זה דחוף, זה דחוף גם בשבת, ואם זה לא דחוף אפשר גם במשך השבוע לדווח אחרי 48.

עמרי טלמון: אני מבקש שהדיווח יהיה תוך 48 שעות כל הזמן.

אודי זוהר: בחלק מהדברים אין בעיה, אבל אם למטוס הייתה אש במנוע, לא סביר לדווח 48 שעות אחרי.

אודי זוהר: אנחנו אומרים לא בשבת וחג מפאת זה שאנחנו יהודים ולא עובדים בשבת ובחג.

אודי זוהר: אני לא רוצה לחייב מישהו לחלל שבת בשביל שזה יגיע אליי לפקס.

יצחק רז: אתן תשובה, הלוא לא דנו בכלל בשביל מה צריך את התקנה הזאת.

יצחק רז: זאת תקנה שצריכה לתת לרשות התעופה האזרחית תמונה לגבי מה קורה טכנית במטוסים המסחריים.

יצחק רז: קודם כל, כל הרשימה היא לא תקלות מבצעיות אלא תקלות טכניות.

יצחק רז: אני מציע שהשם יהיה תקלות טכניות, כי מבצעיות זה גם תפעול.

יצחק רז: לגבי 48 השעות, אסביר דרך סעיף (ו), שאף אחד לא התייחס אליו.

יצחק רז: היום, אם קורה אירוע בטיחותי – בין אם קרתה תאונה או כמעט תאונה או אפילו סתם נשרפה לחמנייה בתנור – הכל צריך לדווח לחוקר הראשי, והוא צריך להחליט אם הוא חוקר או לא.

יצחק רז: סעיף (ו) אומר, שעל אף האמור בתקנה זו המפעיל, אם הוא כבר דיווח לפי הוראות תקנות הטיס (חקירת תאונות) הוא פטור.

אתי בנדלר: בכל מקרה צריכים לדווח.

יצחק רז: זאת בדיוק הטעות, כי אני בכל מקרה מדווח את הכל.

יצחק רז: זאת אומרת, אם זה מגיע אליי, אני מיד שולח את זה לרשות התעופה ופותר את הבעיה.

יצחק רז: בסעיף (ו) לא צריך את שורות 2 עד 6, כי כל התקנה מדברת על המפעיל, פתאום בסעיף (ו) שמים אלף ואחת החרגות שאף אחד לא יודע להסביר למה.

יצחק רז: אם התקלה מדברת על מפעיל, זה צריך להמשיך ל"מפעיל לא ידווח", וצריך להוריד את המילה "גם", כי כל הרעיון הוא שהם פטורים.

אמנון כהן: אדוני המכובד, למה לא ישבתם על זה?

יצחק רז: ישבנו, זאת תוספת של עכשיו.

אבשלום וילן: אדוני היושב ראש, שוב אני נאלץ להעיר לסדר.

אבשלום וילן: לא יכול להיות שבחודש דצמבר 2004 דנו, ועכשיו יושבות פה שתי רשויות ממשלה, נציג משרד התחבורה, ובנוכחות הוועדה נחתוך.

אבשלום וילן: או שיש ממשלה בישראל או שאין.

אמנון כהן: איזה ממשלה?

אמנון כהן: אני מקיים את הדיון בגלל שיש לי אחריות, לא בגלל הממשלה.

אבשלום וילן: הממשלה מושלת, הם צריכים לגמור את זה ביניהם.

אבשלום וילן: זה לא מקובל לעשות את זה בדיון בוועדה.

אבשלום וילן: אחריות היושב ראש היא להחזיר את זה למשרדי הממשלה השונים, שיישבו עד שייצא עשן לבן ותהיה חזית אחידה.

אבשלום וילן: אנחנו מאשרים או דוחים או מתקנים קלות.

אבשלום וילן: אנחנו לא פורום להכרעה בין שני משרדי ממשלה.

אמנון כהן: תודה על שהארת את עיניי.

אמנון כהן: בבקשה, אדוני.

יצחק רז: אני רוצה להסביר הרציונאל שעומד מאחורי זה.

יצחק רז: הלוא אם יקבל איש רשות התעופה האזרחית דיווח על תקלה, הוא לא יוכל שלא לתת הנחיות והוראות.

יצחק רז: כל הרעיון פה הוא שאומרים את זה לחוקר הראשי, כי הוא או נותן הנחיות או משחרר.

יצחק רז: פרט לתקנות הטיס יש פרסום מידע תעופתי אצל רשות התעופה.

יצחק רז: כתוב שם במפורש שמתן אישור להמשך הפעלת כלי הטיס על ידי החוקר הראשי אין בו כדי לפטור את המפעיל או את הבעלים מלקבל היתר או אישור אחר לפי כל תקנה, כולל זו של המפעיל.

יצחק רז: זאת אומרת, זה במפורש סגור.

יצחק רז: אם אני מחליט שאני לא עושה כלום והכל פטור, עדיין חלות התקנות שלהם, מה הם רוצים להגיד, איזה הנחיות הם רוצים לתת.

יצחק רז: אבל אסור לעשות מצב שיש פה מרוץ.

יצחק רז: אם לטייס יש אירוע של אש הוא צריך לדווח לי.

יצחק רז: אני היחיד – על פי תקנות הטיס – שנותן הנחיות.

יצחק רז: רק אם אני אומר שלא אכפת לי ואני לא רוצה להתעסק עם זה נכנסת הרשות לתמונה.

אתי בנדלר: איך הרשות תדע אם אתה אומר שהם לא צריכים לדווח גם לרשות?

אתי בנדלר: יש חובה עליך להודיע?

יצחק רז: בטח.

יצחק רז: הנחיות הטיס אומרות שאני צריך להודיע לשר ולמנהל.

דוד טל: ואם התרשלת בתפקידך ולא דיווחת?

יצחק רז: אין כזה דבר.

יצחק רז: נמסרה הודעה על תאונה לפי תקנה זו, יעביר החוקר הראשי במהירות האפשרית למנהל ולשר – כלומר שיש לי מחויבות בחוק.

יצחק רז: אני רוצה שתבינו מה קורה.

יצחק רז: לדוגמה, אדם עשה תאונה ברבת עמון.

יצחק רז: הוא הרים טלפון לרשות התעופה ודיווח.

יצחק רז: מבחינתו הוא פטור.

יצחק רז: אני מקבל דיווח שהייתה תאונה, אני שואל מה מספר הטלפון שלו כדי לחזור אליו, אומרים לי: לא לקחתי.

יצחק רז: אני שואל באיזה שדה הוא נחת?

יצחק רז: התשובה הייתה: אני חושב שבמרקה – אבל למעשה זה היה שדה אחר.

יצחק רז: זה לא עובד ככה, זה עושה בלגן.

יצחק רז: זה שעושה את התאונה או התקרית צריך כתובת אחת, ויש מי שיריץ את זה הלאה.

יצחק רז: אצלי המערכת עובדת אוטומטית.

יצחק רז: כל פקס מיד הולך אליהם, עכשיו אני עושה את זה באי.

יצחק רז: מייל אז אוטומטית הם מקבלים אי.

יצחק רז: מייל.

דוד טל: כל דיווח שמגיע אליהם מגיע אליך?

יצחק רז: אבל החובה היא לדווח אליי ואני מדווח למנהל.

אמנון כהן: תודה, הסוגיה ברורה.

אמנון כהן: כן, אדוני.

עומר שלו: יש לנו הערה לסעיף קטן (א)(5).

עומר שלו: הבקשה שלנו היא להוסיף את המילים "כתוצאה מתקלה".

יואב ליבנה: זה מופיע ברישא.

עומר שלו: לא ברור מהרישא שזה חל על זה.

עומר שלו: העובדה היא בסעיפים קטנים אחרים כן מופיע המילה "תקלה" למרות שהיא מופיעה ברישא.

יצחק רז: יש מאחורי זה איזה רעיון.

יצחק רז: זה אומר שאם כיביתי את המנוע כתוצאה משיקול מבצעי ולא בגלל תקלה, לא לדווח על זה כתקלה.

יצחק רז: זה מאוד נדיר.

יואב ליבנה: למה הוא מבקש את זה?

יואב ליבנה: בא לו סתם לכבות מנוע בדרך למוסקבה?

יואב ליבנה: יש סדרה שלמה של פעולות שהוא עושה עם המנוע כתוצאה מאיזושהי בעיה שנוצרה וכל מה שאומרים לו זה שזה תהליך לא סטנדרטי שמכבים מנוע במטוסים מהסוג הזה, ויש לדווח על זה.

יואב ליבנה: מדובר על כיבוי מנוע באוויר.

אתי בנדלר: לדעתי הדברים ברורים, אני לא יכולה להתעלם מהרישא.

אתי בנדלר: לדעתי אי אפשר לפרש את זה אחרת.

עומר שלו: למה בסעיפים האחרים הדגישו "כתוצאה מתקלה?

עומר שלו: אם ככה, בסעיף קטן (5) תקלה או כשל.

ניר דגן: אם אני מכבה מנוע בעמדת המראה לחצי שעה כדי לחסוך אלפי דולרים, זאת איננה תקלה איזושהי.

אתי בנדלר: לדעתי זה ברור, אבל אין לי תשובה טובה לקושיה מדוע בתקנות משנה אחרות כן השתמשו במילה "תקלה".

אתי בנדלר: לדעתי יש כאן תקלה בניסוח.

אתי בנדלר: במקרה הזה הייתי אומרת "תקלה שגרמה לכיבוי מנוע".

אתי בנדלר: מה דעתך על זה?

עומר שלו: בסדר.

אתי בנדלר: בסדר, אז זה יהיה "תקלה שגרמה לכיבוי מנוע או להפסקת הבעירה".

יואב ליבנה: בסדר גמור.

עומר שלו: הערה לגבי סעיף קטן (א)(6).

עומר שלו: יש לנו הצעה לתוספת של כמה מילים.

עומר שלו: אחרי המילה "הפרופלור" בשורה השניה להוסיף את המילים "שמנעה את יכולת ההנצה".

אתי בנדלר: זה מתאים לכם, מר זוהר?

אודי זוהר: לא.

אודי זוהר: זה שני דברים שונים.

אודי זוהר: ישבנו עם אנשים טכניים שלהם, לא הייתה שום הערה בנושא.

עומר שלו: לא היו אנשים טכניים שלנו.

לאה ורון: גם אם היו אנשים טכניים שלהם הוא יכול להעיר הערות בוועדה.

דוד טל: אבל עם כל הכבוד אנחנו דורשים מהם לשבת לפני הישיבה כדי לגמור כל מיני עניינים טכניים, שאחרת אני צריך להיות טייס כדי להבין אותם.

דוד טל: כשיושבים אנשי הרשות עם אנשים טכניים בכירים של אל-על וגומרים את הנושא, עם כל הכבוד למשפטן - - -

עומר שלו: לא גמרו את הנושא.

דוד טל: נאמר בצורה מפורשת שישבו.

אמנון כהן: עם איזה סעיף נוסף יש בעיה?

עומר שלו: סעיף 11.

עומר שלו: כדי למנוע עודף דיווחים שלטעמנו לא מהותיים, אנחנו מבקשים למחוק את המילים "שנמצאה פגומה" מהשורה החמישית, ולקראת סוף הסעיף למחוק את המילים " פעולת אחזקה הדגמה".

ניר דגן: ההסבר הוא מאוד פשוט.

ניר דגן: מדובר על תאורת חירום.

ניר דגן: אם בדקו תאורה והייתה מנורה שרופה והחליפו אותה, לפי הסעיף הזה צריך לדווח על החלפת הנורה.

יואב ליבנה: שים לב, הכל בטיסה.

אודי זוהר: הוא נתן דוגמה על תאורה.

אודי זוהר: יכול להיות שאת המילה "תאורה" אפשר למחוק.

אודי זוהר: אבל אם הוא עשה עכשיו פעולה עם מערכת החירום, עם מגלשות למשל, אי אפשר להגיד שבגלל שהוא עשה את זה בפעולת הדגמה הוא לא צריך לדווח לי.

אודי זוהר: בעיה במגלשות היא בעיה בטיחותית אמיתית.

אתי בנדלר: אז מה אתה מציע למחוק?

אודי זוהר: אני חושב שאפשר למחוק את המילה "תאורה".

אתי בנדלר: בסדר, תמחקו את המילה "תאורה" מתקנת משנה (11) ויישאר רק "מערכת לפינוי חירום".

אמנון כהן: ומה עם "שנמצאה פגומה"?

עומר שלו: השינוי מקובל, לא צריך המשך ברגע שמחקנו את המילה "תאורה".

עומר שלו: מבקשים למחוק את תקנה (12).

עומר שלו: לגבי הסיפא של פסקה (ב), בתקנה הנוכחית הופיעו המילים "לפי שיקול דעתו".

עומר שלו: מדובר על מתי יש צורך בדיווח.

עומר שלו: אנחנו מבקשים להבין מדוע נמחקו המילים "לפי שיקול דעתו".

יואב ליבנה: לא היו, ולא נמחקו.

עומר שלו: לגבי סעיף (ו), אנחנו מתנגדים לדיווח הכפול.

אתי בנדלר: כלומר, אתה רוצה להשאיר את זה בנוסח הקודם.

אמנון כהן: תודה.

אמנון כהן: בבקשה, אדוני.

דורון כהן-נוב: יש לנו הערה לגבי סעיף (12).

דורון כהן-נוב: לגבי הסעיפים הקודמים כמעט לא היו לנו הערות כי הם נוגעים לבטיחות, אולם סעיף (12) הוא יותר נוחיות של טייסים.

דורון כהן-נוב: לגבי שלושה טייסים אוטומטיים, חבר-הכנסת טל, זה פשוט כדי לבצע נחיתה אוטומטית כמעט מוחלטת.

דורון כהן-נוב: לכן זה לא אומר שיש שלושה כי כל אחד חשוב.

דורון כהן-נוב: יש הרבה מטוסים שטסים בלי זה.

דורון כהן-נוב: גם אני בעד מחיקת הסעיף הזה.

אמנון כהן: תודה.

אמנון כהן: בבקשה, אדוני.

אשל חפץ: לדעתי חלק מהדברים פה מנוסחים קצת ברשלנות.

אשל חפץ: למשל, אחרי סעיף (א)(12) מופיעה המילה "בטיסה", זה מתייחס לסעיפים (5) ו-(8).

אתי בנדלר: נכון, אני מניחה שכשמשרד המשפטים יפרסם את זה ברשומות הוא ישים לב.

אשל חפץ: רציתי לציין שבסעיף (8) לא מופיעה בכלל המילה "בטיסה".

אתי בנדלר: יש, זאת המילה האחרונה באותה פסקה.

עמרי טלמון: אני מצטרף להערה לגבי סעיף (ו) לגבי דיווח כפול.

עמרי טלמון: כמו שכתוב פה זה בסדר.

אמנון כהן: תודה.

אמנון כהן: מינהל התעופה, תתחיל להתייחס לסעיף 10 פסקה (6).

אמנון כהן: אמרו פה שרוצים לבטל אותה.

אודי זוהר: אין מה לבטל.

אודי זוהר: ניסית להניץ ולא הצלחת, זאת בעיה בטיסה עצמה.

אודי זוהר: מעבר לזה, אם ידוע שיש תקלה בהנצה שיכולה הייתה לגרום לבעיה מסדר גודל נוסף, אנחנו לא רוצים להפריד רק במהלך ביצוע ההנצה אלא גם במערכת ההנצה.

דוד טל: אתה יכול להסביר מה זאת מערכת הנצה?

אודי זוהר: הנצה זה לסובב את הפרופלור למצב שהוא עם התנגדות מזערית לאוויר.

אודי זוהר: זווית התקפה של הפרופלור משתנה במטוסים האלה לפי הצרכים, אבל כשיש בעיה במנוע והמנוע כבה, אתה חייב להניץ כדי להקטין את ההתנגדות.

אמנון כהן: אז אי אפשר לוותר על זה?

אודי זוהר: לא.

אודי זוהר: לגבי סעיף (12), יש לנו תכונה כשנוח לנו להיות אמריקנים וכשלא נוח לנו לא להיות אמריקנים.

אודי זוהר: המונח autothrottle מופיע ב-FAR ולכן אני מבקש להשאיר אותו.

אליעזר כהן: אם הוא מתעקש אני מוותר, אבל זה ישגע את כולם.

אהוד שבתאי: זה אומר לדווח עוד ועוד דיווחים.

אודי זוהר: הדבר האחרון הוא סעיף (ו).

אודי זוהר: בעיניים שלי יש ליקוי בתקנות, כי יש לכאורה מצבים שבהם לא מחויבים לדווח לי.

אמנון כהן: זה עודף רגולציה, לדווח גם לזה, גם לזה.

אודי זוהר: יש לחוקר את מחויבות הדיווח אלי, ויש למפעילים את המחויבויות של הדיווח אליי.

אודי זוהר: אין פה כפל של דיווחים.

אתי בנדלר: למה?

אודי זוהר: קודם כל בטכנולוגיה, להוסיף עוד שם לדיווח באינטרנט זה לא נורא.

אודי זוהר: בנוסף, לא יכול להיות שאני לא יודע על אירוע שהיה, ואומרים לי: אבל דיווחתי לחוקר הראשי, מה אתה רוצה ממני?

אודי זוהר: זה דבר שאני לא יודע להתמודד אתו.

אודי זוהר: לאנשים יש מחויבות גם כלפי על פי חוק ואני צריך לדעת מה קורה בעניין התעופה, בעיקר כשזה עניין של תקלות טכניות.

אודי זוהר: איזה יתרון יש לדווח את זה לחוקר על פני דיווח למי שמנהל ונותן את ההנחיות הטכניות?

אליעזר כהן: אני מצטרף להערה של חבר-הכנסת וילן, שזה ריב סמכויות.

אודי זוהר: אין פה שום ריב סמכויות, כי היום הטכנולוגיה היא כזאת שאפשר לדווח בלי הינד עפעף גם וגם.

אתי בנדלר: כלומר, דיווח באינטרנט לכל הגורמים?

אודי זוהר: או פקס או אינטרנט.

אמנון כהן: בסדר, קיבלנו את סעיף 10 על כל תתי סעיפיו, עם התיקונים הקלים שעשינו.

קריאה: מה לגבי השם?

אודי זוהר: אין לי בעיה עם השם, זה יכול להיות "תפעוליות".

אמנון כהן: בסדר, אישרנו את סעיף 10 עם התיקונים הקלים שהיו.

אמנון כהן: תודה רבה, אני נועל את הדיון.

אמנון כהן: נסיים את הנושא בפעם הבאה כי זממנו תם.

אתי בנדלר: אני מציעה שהוועדה תאשר את התקנות כדי שיוכלו לפרסם אותן ורק לקבוע תאריך תחילה.

אמנון כהן: כמה זמן צריך כדי להיערך?

אמנון כהן: זמן סביר.

עמרי טלמון: שנתיים לפחות.

יצחק רז: אני רוצה להעיר.

יצחק רז: המילה "גם" התווספה בדיון, זה לא היה בדיונים הקודמים.

אמנון כהן: קבעתי שזה ייכנס, נקודה.

אתי בנדלר: אני מציעה שתביא את זה לשר שיכריע במחלוקת ביניכם, ומקסימום תביאו לתיקון את התקנה.

אמנון כהן: התקנה בסעיף (9) תיכנס לתוקף שנה מיום הפרסום.

אתי בנדלר: אדוני היושב ראש, אם החלטת לאשר את כל הסעיפים כפי שאישרת, כיוון שאמור להיערך דיון נוסף ביתר התקנות שטרם נדונו, אני מציעה שבכל מקרה באותו מועד תימסר הודעה רשמית באשר לעמדתו של השר במחלוקת הזאת.

אתי בנדלר: תקנה 286 תיכנס לתוקפה ב-1 בינואר 2007.

אמנון כהן: חשובה התעופה במדינת ישראל, אבל הכי חשוב שמי שמכין את כל החומר הוא איש מוכשר שליווה את הוועדה איתי עצמון, שניסח את הדברים בצורה מקצועית.

אמנון כהן: הוא היה מתמחה אצל היועצת המשפטית של הוועדה והוא עוזב אותנו היום.

אמנון כהן: אנחנו רוצים לאחל לו הצלחה בהמשך הדרך.

אמנון כהן: אנחנו צופים שהוא יחזור לשירות הציבורי, ודרכינו עוד יצטלבו.

אמנון כהן: בהצלחה.

אמנון כהן: תודה רבה, הישיבה נעולה.